|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 29.01.2025 | nr 6 | |
| Sotsiaalkaitseministri 1. septembri 2023. a määruses nr 50 "Kogukonnapõhise toetatud eluaseme toetamine" muutmine |  |

Määrus kehtestatakse perioodi 2021−2027 Euroopa Liidu ühtekuuluvus- ja siseturvalisus-poliitika fondide rakendamise seaduse § 10 lõike 2 alusel.

Sotsiaalkaitseministri 1. septembri 2023. a määruses nr 50 "Kogukonnapõhise toetatud eluaseme toetamine" tehakse järgmised muudatused:

**1)** paragrahvi 17 lõiget 2 täiendatakse teise lausega järgmises sõnastuses:

„Ettemakse puhul täpsustatakse ettemakse väljamaksmise ja kasutamise tõendamise tingimusi ja tähtaega.“;

**2)** paragrahvi 26 lõiked 1 ja 2 sõnastatakse järgmiselt:

„(1) Toetust makstakse järgmiselt:

1) projekti puhul, mille kogumaksumus on üle 200 000 euro, makstakse toetust ühendmääruse § 27 lõike 1 punkti 2 alusel tegelike kulude alusel ette- ja lõppmaksena pärast kulu tekkimist või ettemaksena § 30 lõike 1 punkti 1 alusel;

2) projekti puhul, mille kogumaksumus on kuni 200 000 eurot, makstakse toetust ühendmääruse § 20 lõike 1 punkti 1 alusel toetuse andmise korral kindlasummalise maksena vastavalt ühendmääruse § 28 lõikes 2 sätestatule ja toetuse taotluse rahuldamise otsuses määratule.

(2) Toetuse maksete ja ettemaksete tegemisel lähtutakse ühendmääruse §-des 24–26 sätestatust ning käesolevas määruses ja taotluse rahuldamise otsuses sätestatud maksete tegemise täpsustavatest tingimustest ja korrast. Ettemakse kasutamisperiood on kuus kuud ettemakse tegemisest arvates.“;

**3)** paragrahvi 26 lõige 4 sõnastatakse järgmiselt:

„(4) Makse ja ettemakse saamise aluseks nõutud dokumendid ja tõendid esitatakse rakendusüksusele e-toetuse keskkonna kaudu kõige tihedamini üks kord kuus. Ettemakse saamise korral juhindutakse ettemakse kasutamist tõendavate dokumentide esitamisel ühendmääruse § 30 lõigetes 2 ja 3 sätestatust.”;

**4)** paragrahvi 26 lõige 7 sõnastatakse järgmiselt:

„(7) Makse kasutamise aluseks olevate dokumentide menetlemise aeg on kuni 80 kalendripäeva dokumentide saamisest arvates. Rakendusüksus maksab toetuse välja pärast seda, kui on tuvastanud kulude abikõlblikkuse. Rakendusüksus võib kuludokumente kontrollida ka toetuse saaja ja partneri juures kohapealse kontrolli raames.“;

**5)** paragrahvi 27 tekst sõnastatakse järgmiselt:

„Rakendusüksus võib toetuse maksmise aluseks olevate dokumentide või ettemakse kasutamise tõendamise menetlemise osaliselt või täielikult peatada ühendmääruse §-s 33 sätestatud juhul.“.

(allkirjastatud digitaalselt)

Signe Riisalo

sotsiaalkaitseminister

(allkirjastatud digitaalselt)   
Maarjo Mändmaa   
kantsler